AIŠKINAMASIS RAŠTAS

Dėl Molėtų rajono savivaldybės tarybos 2009 m. spalio 22 d. sprendimo Nr. B1-170 „Dėl UAB „Molėtų šiluma” investicijų plano ir investicinio projekto suderinimo” pakeitimo ir 2015-2019 metų investicijų plano suderinimo

**1. Parengto tarybos sprendimo projekto tikslai ir uždaviniai**

Uždaroji akcinė bendrovė „Molėtų šiluma” (toliau – Bendrovė) 2018 m. gruodžio 4 d. raštu Nr. 8-271 „Lydraštis siunčiamų dokumentų dėl 2015-2019 m. investicijų plano papildymo derinimo“ ir 2018 m. gruodžio 4 d. raštu Nr. 8-272 „Prašymas dėl 2015-2019 m. investicijų plano papildymo derinimo“, prašo Molėtų rajono savivaldybės tarybos papildyti Bendrovės investicijų planą 3 naujais investiciniais projektais ir suderinti papildytą 2015-2019 metų investicijų planą (toliau - Planas). Planas papildomas tokiais investiciniais projektais:

1. „Šilumos tiekimo trasų projektavimas ir statybos darbai Kreivoji g. - Gėlių g. 7C Molėtų m.“. Projekto vertė – 41 540 Eur (be PVM), finansavimo šaltinis – UAB „Molėtų šiluma“ lėšos.

Projekto tikslas - pagal gautą S. Venclovo prašymą ir pateiktą projektą „Šilumos tiekimo trasos statybos darbai Kreivoji g.-Gėlių g. Molėtuose“, vadovaujantis bendrovės valdybos 2018 m. rugsėjo 28 d. nutarimu (protokolas Nr. 5), nutiesti šiluminę trasą ir atvadus į sublokuotus 4 gyvenamuosius namus Gėlių g. 7C. Bendras namų šildomas plotas - 447,68 m2, trasos ilgis 135 m. Šių darbų atlikimo rangovo parinkimui buvo vykdoma mažos vertės pirkimo procedūra, tiekėjų apklausa. Vadovaujantis šio pirkimo rezultatais nustatyta investicijų apimtis 41 540 Eur + PVM 21% - 8723,4 Eur. Viso: 50263,4 Eur., bei sudaryta darbų rangos sutartis su UAB „Alvora“ šiluminės trasos įrengimui. Darbai atlikti 2018 m. spalio - lapkričio mėn.

1. „Šilumos tiekimo trasų projektavimas ir statybos darbai Kreivoji g. - Gėlių g. 15 Molėtų m.“. Projekto vertė – 28 000 Eur (be PVM), finansavimo šaltinis – UAB „Molėtų šiluma“ lėšos.

Projekto tikslas - įrengti naują šilumos tiekimo trasą nuo esamos šilumos tiekimo trasos Kreivojoje gatvėje. 2018 metų spalio mėn. UAB „Molėtų šiluma“ gavo V. Bareišio prašymą dėl gyvenamojo namo Gėlių g. 15 prijungimo prie Molėtų miesto centrinio šilumos tiekimo tinklo. Vadovaujantis bendrovės valdybos 2018 m. lapkričio mėn. 26 d. nutarimu (protokolo Nr.7), nutarta tenkinti šį prašymą. Planuojamas šildomas plotas Gėlių g. 15 – 120 m2, šiluminės trasos ilgis – 70 m. Projektas planuojamas vykdyti 2019 metais.

3. „Šilumos tiekimo trasų projektavimas ir statybos darbai Amatų g. 6 8 Molėtų m.“. Projekto vertė – 55 000 Eur (be PVM), finansavimo šaltinis – UAB „Molėtų šiluma“ lėšos.

Projekto tikslas – prijungti prie Molėtų m. esamos šilumos tiekimo trasos daugiabučius gyvenamuosius pastatus Amatų g. 6 ir 8. 2018 metų spalio mėn. UAB „Molėtų šiluma“ gavo UAB „Molėtų švara“ prašymą dėl šios įmonės administruojamų šilumos įrenginių prijungimo prie Molėtų miesto centrinio šilumos tiekimo tinklo. Vadovaujantis bendrovės valdybos 2018 m. lapkričio mėn. 26 d. nutarimu (protokolo Nr.7), nutarta tenkinti šį prašymą. Iki minėtų pastatų 2019 metais planuojama įrengti naujas šilumos tiekimo trasas. Planuojamas naujas šildomas plotas Amatų g. 6 ir Amatų g. 8 – 814 m2, šiluminės trasos ilgis – 101 m.

Parengto sprendimo projekto tikslas – papildyti UAB „Molėtų šiluma“ investicijų planą 3 investiciniais projektais ir suderinti papildytą 2015-2019 m. investicijų planą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 30 punktas, 16 straipsnio 4 dalis, 18 straipsnio 1 dalis;

Lietuvos Respublikos šilumos ūkio įstatymo 35 straipsnis;

Šilumos tiekėjų investicijų planų derinimo tvarkos aprašo, patvirtinto Molėtų rajono savivaldybės tarybos 2009 m. vasario 26 d. sprendimu Nr. B1-48 „Dėl Šilumos tiekėjų investicijų planų derinimo tvarkos aprašo patvirtinimo“, 10 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Šilumos tiekimo įmonių investicinių planų suderinimas su rajono taryba yra privalomas pagal jų veiklą reglamentuojančius teisės aktus, todėl, priėmus sprendimą, Bendrovė galės įgyvendinti planuojamus investiciniu projektus.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6. Vykdytojai, įvykdymo terminai**

Uždaroji akcinė bendrovė „Molėtų šiluma”.